Diari Oficial de la Generalitat Valenciana


Sumari del DOGV 3871, del 06-11-2000 (2000/8616)

Rotlle d'apel·lació número 591/1999. Cèdula de notificació.
-----------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/8616


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 591/1999. Cèdula de notificació. [2000/A8616]
  
Román Rodríguez d'Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat per la resolució del dia d'avui, dictada en el rotlle d'apel·lació número 591/1999, procedent de les actuacions del judici de menor quantia 167/1998, del Jutjat de Primera Instància número 4 de Llíria, s'ha acordat notificar als apel·lats incompareguts en aquesta alçada, que es diran més avall, la sentència dictada en l'esmentat rotlle, que té l'encapçalament i decisió següents:
  
«Audiència Provincial de València
  
Secció Novena
  
Sentència número 571/2000
  
- Presidenta: M.ª Carmen Escrig Orenga.
  
- Magistrats:
  
· Gonzalo Caruana Font de Mora
  
· Antonio Pardo Llorens
  
València, 13 de juliol de 2000
  
La Secció Novena de l'Audiència Provincial de València, sent-ne ponent Antonio Pardo Llorens, ha vist aquest rotlle d'apel·lació número 591/1999, procedent de les actuacions del judici de menor quantia, promogudes davant del Jutjat de Primera Instància número 4 de Llíria, amb el número 167/1998, entre les parts següents: d'una banda, com a demandant apel·lant, la senyora M.ª Desamparados Vera Picazo, representada pel procurador dels tribunals José A. Gurrea Arnau, i d'una altra, com a demandant apel·lant el senyor Enrique Palacio Rodilla, representat per la procuradora dels tribunals Cristina Coscolla Toledo, com a demandades apel·lades la senyora M.ª José Constancio Portoles i la senyora Concepción Portoles Cintero, representats per la procuradora M.ª Cristina Coscolla Toledo, i el senyor Miguel Palacio Sancho i la senyora Carmen Rodilla Escutia, incompareguts en aquesta alçada, sobre la reclamació d'una quantitat, en virtut del recurs d'apel·lació interposat pel demandant i pel demandat senyor Enrique Palacio Rodilla.
  
Decisió
  
Que atés que estimem el recurs d'apel·lació plantejat per l'actora i rebutgem el formulat pel demandat, senyor Enrique Palacio, contra la sentència dictada pel jutge del Jutjat de Primera Instància número 4 de Llíria, en les actuacions de menor quantia número 167/1998, revoquem aquesta sentència i, estimant la demanda, condemnem a pagar a la demandant, si el senyor Palacio no realitzara el que se li imposa, cada un una cinquena part d'aquesta suma, i uns i altres interessos del que han de pagar des del dia 15 de novembre de 1997, en què el deutor conegué el pagament per l'actora.
  
Condemnem als demandats a pagar les costes de la primera instància. Condemnem a l'apel·lant, senyor Enrique Palacio, a pagar les generades pel seu recurs. La resta de les originades en aquesta alçada no s'imposen expressament. Notifiqueu aquesta resolució a les parts.»
  
I perquè el que s'ha acordat es complisca i valga de notificació als apel·lats incompareguts en aquesta alçada, senyor Miguel Palacio Sancho i senyora Carmen Rodilla Escutia, amb la prèvia fixació d'aquest edicte al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, el lliure i expedisc.